REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj: 06-2/337-19

11. decembar 2019. godine

B e o g r a d

ZAPISNIK

100. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 11. DECEMBRA 2019. GODINE

Sednica je počela u 12,05 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Zoran Bojanić, Goran Kovačević, Sonja Vlahović, Olivera Pešić, Srbislav Filipović, Milorad Mijatović i Momo Čolaković.

Sednici su prisustvovali zamenici članova: Tanja Damnjanović Tomašević (zamenik Veroljuba Arsića), Đorđe Milićević (zamenik Dušana Bajatovića) i Gorica Gajić (zamenik Milana Lapčevića).

Sednici nisu prisustvovali članovi Odbora: Miljan Damjanović, Milorad Mirčić, Aleksandar Stevanović, Goran Ćirić, Vojislav Vujić, Zoltan Pek, niti njihovi zamenici.

Sednici su prisustvovali poverenici Vlade, predstavnici Ministarstva finansija: Jelena Tanasković, Slavica Savičić i Danijela Vazura, državni sekretari; Snežana Karanović, pomoćnik ministra Sektora za carinski sistem i politiku; Mirjana Ćojbašić, v.d.pomoćnika ministra za međunarodnu saradnju, evropske integracije i projekte ; Milica Đurđević, v.d. direktora Uprave za trezor; Zoran Gašić, v.d. direktora Uprave za igre na sreću; Jelica Ćirović, v.d. pomoćnika direktora Uprave za Duvan; Dušica Šorgić, pomoćnik direktora Centralnog registra obaveznog socijalnog osiguranja; Marina Miljković, Gordana Petrović i Milena Bošković, iz Uprave za trezor; Sandra Damčević i Ivana Đenić, iz Uprave za javne nabavke; Ema Dragulj, iz Uprave za javni dug i Marina Nojkić Lazarević, rukovodilac za pravne poslove i usklađivanje propisa sa međunarodnim standardima Uprave za sprečavanje pranja novca.

Pre prelaska na utvrđivanje dnevnog reda , predsednik Odbora dr Aleksandra Tomić je iznela predlog da se dnevni red dopuni sa jednom tačkom dnevnog reda tako što bi se ta tačka razmatrala kao prva tačka dnevnog reda i to: “1. Razmatranje Predloga zakona o izmenama i dopunama Zakona o finansiranju političkih aktivnosti, u pojedinostima.”

 Predlog predsednika Odbora da se dopuni dnevni red, prihvaćen je većinom glasova (10 glasova „za“, jedan član Odbora nije iskoristio pravo glasa).

Na predlog predsednika Odbor je, većinom glasova (10 glasova „za“, jedan član Odbora nije iskoristio pravo glasa), utvrdio sledeći dnevni red:

D n e v n i r e d :

1. Razmatranje Predloga zakona o izmenama i dopunama Zakona o finansiranju političkih aktivnosti, koji je podnela Vlada (broj 400-2878/19 od 22. novembra 2019. godine), u pojedinostima;

2. Razmatranje Predloga zakona o javnim nabavkama, koji je podnela Vlada (broj 011-2478/19 od 30. septembra 2019. godine), u načelu;

3. Razmatranje Predloga zakona o izmenama i dopunama Zakona o javnom dugu, koji je podnela Vlada (broj 400-2879/19 od 22. novembra 2019. godine), u načelu;

4. Razmatranje Predloga zakona o izmenama i dopunama Zakona o sprečavanju pranja novca i finansiranja terorizma, koji je podnela Vlada (broj 400-2603/19 od 18. oktobra 2019. godine), u načelu;

5. Razmatranje Predloga zakona o izmenama i dopunama Zakona o rokovima izmirenja novčanih obaveza u komercijalnim transakcijama, koji je podnela Vlada (broj 4-2952/19 od 29. novembra 2019. godine), u načelu;

6. Razmatranje Predloga zakona o izmenama i dopunama Zakona o Centralnom registru obaveznog socijalnog osiguranja, koji je podnela Vlada (broj 011-2950/19 od 29. novembra 2019. godine), u načelu;

7. Razmatranje Predloga zakona o dopunama Zakona o Carinskoj tarifi, koji je podnela Vlada (broj 483-2605/19 od 18. oktobra 2019. godine), u načelu;

8. Razmatranje Predloga zakona o izmenama i dopunama Zakona o igrama na sreću, koji je podnela Vlada (broj 424-2664/19 od 25. oktobra 2019. godine), u načelu;

9. Razmatranje Predloga zakona o izmenama i dopunama Zakona o duvanu, koji je podnela Vlada (broj 320-2305/19 od 9. septembra 2019. godine), u načelu;

10. Razmatranje Predloga zakona o potvrđivanju Sporazuma između Vlade Republike Srbije i Vlade Slovačke Republike o regulisanju duga Republike Srbije prema Slovačkoj Republici, koji je podnela Vlada (broj 011-2045/19 od 12. jula 2019. godine);

11. Razmatranje Predloga zakona o potvrđivanju Sporazuma između Vlade Republike Srbije i Vlade Sjedinjenih Američkih Država sa ciljem poboljšanja usaglašenosti poreskih propisa na međunarodnom nivou i primene FATKA propisa, koji je podnela Vlada (broj 011-2043/19 od 12. jula 2019. godine);

12. Razmatranje Predloga zakona o potvrđivanju Sporazuma između Vlade Republike Srbije i Vlade Ruske Federacije o odobrenju državnog izvoznog kredita Vladi Republike Srbije, koji je podnela Vlada (broj 011-2712/19 od 1. novembra 2019. godine);

13. Razmatranje Predloga zakona o davanju garancije Republike Srbije u korist Banca Intesa a.d. Beograd i Raiffeisen Banka a.d. Beograd po zaduženju Javnog preduzeća „Srbijagas“ Novi Sad, po osnovu ugovora o kreditu za izgradnju razvodnog gasovoda Aleksandrovac-Brus-Kopaonik-Raška-Novi Pazar-Tutin (III faza), koji je podnela Vlada (broj 011-2443/19 od 24. septembra 2019. godine);

14. Razmatranje Predloga zakona o potvrđivanju Finansijskog ugovora Autoput E-80 deonica Niš-Merdare Faza 1, između Republike Srbije i Evropske investicione banke, koji je podnela Vlada (broj 011-2622/19 od 21. oktobra 2019. godine);

15. Razmatranje Predloga zakona o potvrđivanju Sporazuma između Vlade Republike Srbije i Vlade Republike Severne Makedonije o uzajamnom priznavanju odobrenja ovlašćenih privrednih subjekata za sigurnost i bezbednost (AEOS), koji je podnela Vlada (broj 011-2701/19 od 30. oktobra 2019. godine);

16. Razmatranje Predloga zakona o potvrđivanju Sporazuma o izmenama i dopunama, koji se odnosi na Sporazum o finansiranju, originalno potpisan 9. novembra 2016. godine između Republike Srbije i Nemačke razvojne banke „KfW“, Frankfurt na Majni i Posebnog sporazuma uz Sporazum o finansiranju, koji je podnela Vlada (broj 011-2707/19 od 31. oktobra 2019. godine).

Pre prelaska na rad po utvrđenom dnevnom redu, Odbor je većinom glasova (10 glasova „za“, jedan član Odbora nije iskoristio pravo glasa), usvojio zapisnike sa 96. i 97. sednice Odbora.

Većinom glasova (10 glasova „za“, jedan član Odbora nije iskoristio pravo glasa**) u**svojen je predlog predsednika Odbora da se, radi efikasnijeg rada Odbora, o tačkama dnevnog reda 2. do 9. vodi zajednički načelni pretres, tačkama 10. do 16. zajednički načelni i jedinstveni pretres u skladu sa članom 76. Poslovnika, a da se, potom, o svakoj tački dnevnog reda Odbor posebno izjasni.

**PRVA TAČKA DNEVNOG REDA: Razmatranje Predloga zakona o izmenama i dopunama Zakona o finansiranju političkih aktivnosti, u pojedinostima.;**

Odbor je, jednoglasno, odlučio da odbije petnaest amandmana narodnih poslanika podnetih na Predlog zakona.

Na osnovu člana 156. stav 3. Poslovnika Narodne Skupštine, Odbor je odlučio da podnese sledeći

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona finansiranju političkih aktivnosti.

Odbor je odlučio da predloži Narodnoj skupštini da **odbije** sledeće amandmane:

* na član 1. koji je podnela narodni poslanik Nataša Jovanović;
* na član 1. sa ispravkom koji je podneo narodni poslanik Marijan Rističević;
* na član 1. koji je podnela narodni poslanik Vjerica Radeta;
* na član 1. sa ispravkom koji je podneo narodni poslanik Zoran Despotović;
* na član 2. koji je podneo narodni poslanik Sreto Perić;
* na član 2. koji su zajedno podneli narodni poslanici Đorđe Komlenski, Marijan Rističević, Ana Karadžić i Bojan Torbica;
* na član 2. koji je podneo narodni poslanik Nemanja Šarović;
* na član 2. sa ispravkom koji je podneo narodni poslanik Milorad Mirčić;
* na član 2. sa ispravkom koji je podneo narodni poslanik Petar Jojić;
* na član 3. koji je podnela narodni poslanik Ružica Nikolić;
* na član 3. koji je podneo narodni poslanik Aleksandar Šešelj;
* na član 4. koji je podneo narodni poslanik Tomislav Ljubenović;
* na član 4. koji je podneo narodni poslanik Marijan Rističević;
* na član 4. koji je podnela narodni poslanik Vjerica Radeta;
* na član 4. koji je podneo narodni poslanik Aleksandar Šešelj.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**DRUGA - DEVETA TAČKA: Razmatranje predloženih zakona, zajednički načelni pretres;**

Državni sekretari Jelena Tanasković, Slavica Savičić i Danijela Vazura obrazložile su predložene zakone prema tačkama utvrđenog dnevnog reda. Kao glavne razloge za izmene i dopune ovih zakona navele su sledeće:

Zakon o javnim nabavkama je potpuno nov zakon o javnim nabavkama i jedan od osnovnih razloga za njegovo donošenje je usklađivanje zakonodavnog okvira javnih nabavki sa propisima EU i ispunjenje jednog od merila za zatvaranje Pregovaračkog poglavlja broj 5 – Javne nabavke. Ovim Zakonom uvedeni su pragovi za primenu zakona kao i evropski pragovi, novi kriterijumi za dodelu ugovora, uveden je Portal javnih nabavki i komunikacija elektronskim sredstvima na Portalu, elektronski nalog, uvedno je partnerstvo za inovacije – nova vrsta postupka javne nabavke u cilju razvoja i nabavke inovativnij dobara, radova ili usluga.

Razlozi za donošenje izmena i dopuna Zakona o javnom dugu proizilaze iz činjenice da je neophodno u što kraćem roku omogućiti veću dostupnost hartija od vrednosti denominovanih u dinarima stranim investitorima, približavanje standardima Evropske unije, smanjenje troškova finansiranja, bolju diversifikaciju investitora u domaće hartije od vrednosti, kao i bolju kontrolu zaduživanja jedinica lokalnih samouprava.

Izmene i dopune Zakona o sprečavanju pranja novaca i finansiranja terorizma imaju za osnovni cilj da se, uzimajući u obzir komentare i preporuke iz Drugog izveštaja Manival-a , unapredi zakonski okvir za borbu protiv pranja novca i finansiranja terorizma kako bi sistem imao polaznu osnovu za popravljanje efikasnosti i delotvornosti.

Predlogom zakona o izenama i dopunama Zakona o rokovima izmirenja nočanih obaveza u komercijalnim transakcijama uvodi se mogućnost, po uspostavljanju tehničko-tehnoloških uslova, a počev od 1. jula 2021. godine i obaveza poverioca da fakture i druge zahteve za isplatu dostavlja dužniku u elektronskom obliku kroz sistem elektronske fakture, koji će uspostaviti i voditi Ministarstvo finansija.

Predlogom zakona o izmenama i dopunama Zakona o Centralnom registru obaveznog socijalnog osiguranja stvaraju se uslovi za obezbeđivanje zakonskog osnova za razmenu podataka o porezu na dohodak građana između Centralnog registra obaveznog socijalnog osiguranja i Poreske uprave kao i produženje roka za uspostavljanje Registra zaposlenih, izabranih, imenovanih, postavljenih i angažovanih lica kod korisnika javnih sredstava u okviru informacionog sistema Centralnog registra.

Osnovni razlozi dopune Zakona o Carinskoj tarifi ogledaju se u postizanju povećane angažovanosti proizvodnih kapaciteta u domaćim fabrikama koje se bave serijskom montažom svih vrsta traktora a samim tim i angažovanje domaće radne snage i povećanje konkurencije na domaćem i stranom tržištu. Takođe , ovim dopunama je omogućeno da sve odredbe od ključnog značaja za svrstavanje po Carinskoj tarifi budu u matičnom zakonu koji reguliše tu oblast a to je Zakon o Carinskoj tarifi**.**

Predlogom zakona o izmenama i dopunama Zakona o igrama na sreću unapređuje se zakonski okvir za borbu protiv pranja novca i finansiranje terorizma u oblasti igara na sreću i kao i usaglašavanje zakona sa međunarodnim standardima u ovoj oblasti.

Predlogom zakona o izmenama i dopunama Zakona o duvanu stvoreni su uslovi za unapređenje kvaliteta pružanja javnih usluga, poboljšanje uslova poslovanja privrednih subjekata smanjenjem administrativnog opterećenja kroz optimizaciju i digitalizaciju administrativnih postupaka koje vodi Uprava za duvan - projekat ” E-papir”. Pored navedenog, vrši se usklađivanje sa Zakonom o opštem upravnom postupku, preciznije se definišu obaveze privrednih subjekata, unapređuje poslovni ambijent, povećava efikasnost u procesu izdavanja i obnavljanja dozvola , postiže transparentnost u pružanju usluga.

**DESETA – ŠESNAESTA TAČKA: Razmatranje predloženih zakona, zajednički načelni i jedinstveni pretres.**

Državni sekretari Jelena Tanasković i Danijela Vazura i Mirjana Ćojbašić, v.d.pomoćnika ministra za međunarodnu saradnju, evropske integracije i projekte, obrazložile su predložene zakone o potvrđivanju međunarodnih sporazuma prema tačkama utvrđenog dnevnog reda. Kao glavne razloge za potvrđivanje ovih sporazuma navele su sledeće:

Predlog zakona o potvrđivanju Sporazuma između Vlade Republike Srbije i Vlade Slovačke Republike o regulisanju duga Republike Srbije prema Slovačkoj Republici, odnosi se na neregulisani dug Republike Srbije prema Slovačkoj Republici, koji potiče iz perioda klirinškog načina plaćanja u prometu roba i usluga između bivše SFRJ i bivše ČSFR i iznosi 85.970.743,82 klirinških dolara. Dug Republike Srbije je sveden na 7.209.891,49 USD i biće jednokratno otplaćen u roku od 45 dana od dana stupanja na snagu ovog zakona bez plaćanja kamate za prethodni period.

Predlog zakona o potvrđivanju Sporazuma između Vlade Republike Srbije i Vlade Sjedinjenih Američkih Država sa ciljem poboljšanja usaglašenosti poreskih propisa na međunarodnom nivou i primene FATKA propisa, odnosi se na set propisa Sjedinjenih Američkih Država donet u cilju borbe protiv utaje poreza. Ovim propisima se predviđa da strane finansijske institucije ili drugi finansijski posrednici učestvuju putem izveštavanja u sprečavanju izbegavanja plaćanja poreza od strane američkih državljana ili rezidenata koji svoja finansijska sredstva drže u neameričkim finansijskim institucijama i na stranim računima.

 Predlog zakona o potvrđivanju Sporazuma između Vlade Republike Srbije i Vlade Ruske Federacije o odobrenju državnog izvoznog kredita Vladi Republike Srbije, obuhvata planirano zaduženje Republike Srbije gde je Republici Srbiji odobren državni izvozni kredit za finansiranje projekata iz oblasti železničke infrastukture u iznosu od 172.500.000 eur-a. Odobreni iznos predstavlja 70% vrednosti projekta dok će Republika Srbija u narednim fiskalnim godinama obezbediti 25 % sredstava.

Predlog zakona o davanju garancije Republike Srbije u korist Banca Intesa a.d. Beograd i Raiffeisen Banka a.d. Beograd po zaduženju Javnog preduzeća „Srbijagas“ Novi Sad, po osnovu ugovora o kreditu za izgradnju razvodnog gasovoda Aleksandrovac-Brus-Kopaonik-Raška-Novi Pazar-Tutin (III faza) , obuhvata davanje garancije Republike Srbije na kredite Bance Intese a.d. u iznosu od 16,00 mil eur-a i Raiffeisen Banke a.d u iznosu od 4,00 mil. eur-a. Sredstva kredita biće upotrebljena za izgradnju razvodnog gasovoda Aleksandrovac-Brus-Kopaonik-Raška-Novi Pazar-Tutin (III faza).

Predlog zakona o potvrđivanju Finansijskog ugovora Autoput E-80 deonica Niš-Merdare Faza 1, između Republike Srbije i Evropske investicione banke, obuhvata planirano zaduženje Republike Srbije kod EIB za finansiranje Projekta izgradnje autoputa Niš-Pločnik-Merdare I faza (Niš-Pločnik), u iznosu do 100.000.000 evra. Ovaj iznos se odnosi na zajam za Autoput E-80, deonica Niš-Merdare faza I, koji je odobren zaključivanjem Finansijskog ugovora a u skladu je sa članom 3. Zakona o budžetu Republike Srbije za 2019.godinu.

Predlog zakona o potvrđivanju Sporazuma između Vlade Republike Srbije i Vlade Republike Severne Makedonije o uzajamnom priznavanju odobrenja ovlašćenih privrednih subjekata za sigurnost i bezbednost (AEOS), omogućava sprovođenje dvostranog međunarodnog Sporazuma između Vlade Republike Srbije i Vlade Republike Severne Makedonije o uzajamnom priznavanju odobrenih statusa ovlašćenih privrednih subjekata i korišćenje olakšica u odnosu na carinske kontrole. Takođe, ovim predlogom zakona se nastavlja rad na otvaranju van stop šopova na granici sa Makedonijom.

Predlog zakona o potvrđivanju Sporazuma o izmenama i dopunama, koji se odnosi na Sporazum o finansiranju, originalno potpisan 9. novembra 2016. godine između Republike Srbije i Nemačke razvojne banke „KfW“, Frankfurt na Majni i Posebnog sporazuma uz Sporazum o finansiranju, obuhvata finansiranje investicija i konsultantskih usluga, u cilju unapređenja socijalne infrastrukture u jedinicama lokalne samouprave, gradovima i opštinama, koje su strukturno slabe, odnosno pogođene migrantskom krizom. Iznos nemačke pomoći iznosi 11.931.634,97 evra, dok se Republika Srbija obavezala da će u navedenom programu učestvovati sa 9.831.201,00 evra.

U raspravi o predloženim zakonima o potvrđivanju međunarodnih sporazuma učestvovali su Gorica Gajić i Goran Kovačević.

Gorica Gajić je pohvalila i podržala radove Vlade Republike Srbije u oblasti infrastukture na svim nivoima vlasti ali je zamerila Vladi zašto sve te infrastrukturne radove finansira iz kredita odnosno zajmova.

Goran Kovačević je podsetio da se u nekim prethodnim periodima Srbija zaduživala po nepovoljnim uslovima, da je uzimala kredite za finansiranje lične potrošnje odnosna za isplatu plata i penzija. Naglasio je da je u pogledu zaduženosti Srbija na nivou svake prosečne zemlje u Evropi, kao i da je među zemljama sa najnižim poreskim nametima.

Po završetku diskusije, pristupilo se glasanju o navedenim predlozima zakona, u načelu.

**2.tačka**

Na osnovu člana 156. stav 3. Poslovnika Narodne Skupštine, Odbor je većinom glasova ( 9 glasova „za“, jedan član Odbora nije iskoristio pravo glasa) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o javnim nabakama, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**3.tačka**

Na osnovu člana 156. stav 3. Poslovnika Narodne Skupštine, Odbor je većinom glasova ( 9 glasova „za“, jedan član Odbora nije iskoristio pravo glasa) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o javnom dugu, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**4.tačka**

Na osnovu člana 156. stav 3. Poslovnika Narodne Skupštine, Odbor je većinom glasova ( 9 glasova „za“, jedan član Odbora nije iskoristio pravo glasa) odlučio da podnese sledeći

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o sprečavanju pranja novca i finansiranja terorizma, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**5.tačka**

Na osnovu člana 156. stav 3. Poslovnika Narodne Skupštine, Odbor je većinom glasova ( 9 glasova „za“, jedan član Odbora nije iskoristio pravo glasa) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o rokovima izmirenja novčanih obaveza u komercijalnim transakcijama, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**6.tačka**

Na osnovu člana 156. stav 3. Poslovnika Narodne Skupštine, Odbor je većinom glasova ( 9 glasova „za“, jedan član Odbora nije iskoristio pravo glasa) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o Centralnom registru obaveznog socijalnog osiguranja, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**7.tačka**

Na osnovu člana 156. stav 3. Poslovnika Narodne Skupštine, Odbor je većinom glasova ( 9 glasova „za“, jedan član Odbora nije iskoristio pravo glasa) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o dopunama Zakona o Carinskoj tarifi, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**8.tačka**

Na osnovu člana 156. stav 3. Poslovnika Narodne Skupštine, Odbor je većinom glasova ( 9 glasova „za“, jedan član Odbora nije iskoristio pravo glasa) odlučio da podnese sledeći

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o igrama na sreću, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**9.tačka**

Na osnovu člana 156. stav 3. Poslovnika Narodne Skupštine, Odbor je većinom glasova ( 9 glasova „za“, jedan član Odbora nije iskoristio pravo glasa) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o duvanu, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**10. tačka**

Na osnovu člana 156. stav 3. Poslovnika Narodne Skupštine, Odbor je većinom glasova ( 9 glasova „za“, jedan član Odbora nije iskoristio pravo glasa) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Slovačke Republike o regulisanju duga Republike Srbije prema Slovačkoj Republici.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**11. tačka**

Na osnovu člana 156. stav 3. Poslovnika Narodne Skupštine, Odbor je većinom glasova ( 9 glasova „za“, jedan član Odbora nije iskoristio pravo glasa) odlučio da podnese sledeći

I Z V E Š T A J

Odbor je, u skladu sa čl. 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Sjedinjenih Amaričkih Država sa ciljem poboljšanja usaglašenosti poreskih propisa na međunarodnom nivou i primene FATKA propisa.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**12.tačka**

Na osnovu člana 156. stav 3. Poslovnika Narodne Skupštine, Odbor je većinom glasova ( 9 glasova „za“, jedan član Odbora nije iskoristio pravo glasa) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog Zakona o potvrđivanju Sporazuma između Vlade Republike Srbije i Vlade Ruske Federacije o odobrenju državnog izvoznog kredita Vladi Republike Srbije.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**13.tačka**

Na osnovu člana 156. stav 3. Poslovnika Narodne Skupštine, Odbor je većinom glasova ( 9 glasova „za“, jedan član Odbora nije iskoristio pravo glasa) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o davanju garancije Republike Srbije u korist Banca Intesa a.d. Beograd i Raiffeisen Banka a.d. Beograd po zaduženju Javnog preduzeća „Srbijagas“ Novi Sad, po osnovu ugovora o kreditu za izgradnju razvodnog gasovoda Aleksandrovac-Brus-Kopaonik-Raška-Novi Pazar-Tutin (III faza).

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**14.tačka**

Na osnovu člana 156. stav 3. Poslovnika Narodne Skupštine, Odbor je većinom glasova ( 9 glasova „za“, jedan član Odbora nije iskoristio pravo glasa) odlučio da podnese sledeći

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Finansijskog ugovora Autoput E-80, deonica Niš - Merdare Faza I, između Republike Srbije i Evropske investicione banke.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**15.tačka**

Na osnovu člana 156. stav 3. Poslovnika Narodne Skupštine, Odbor je većinom glasova ( 9 glasova „za“, jedan član Odbora nije iskoristio pravo glasa) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Republike Severne Makedonije o uzajamnom priznavanju odobrenja ovlašćenih privrednih subjekata za sigurnost i bezbednost (AEOS).

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**16.tačka**

Na osnovu člana 156. stav 3. Poslovnika Narodne Skupštine, Odbor je većinom glasova ( 9 glasova „za“, jedan član Odbora nije iskoristio pravo glasa) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o izmenama i dopunama, koji se odnosi na Sporazum o finansiranju, originalno potpisan 9. novembra 2016. godine između Republike Srbije i Nemačke razvojne banke „KfW“, Frankfurt na Majni i Posebnog sporazuma uz Sporazum o finansiranju.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica je završena u 13,15 časova.

 Sednica je tonski snimana.

SEKRETAR ODBORA PREDSEDNIK

 Tijana Ignjatović dr Aleksandra Tomić